
Către

BIROUL PERMANENT AL
CAMEREI DEPUTAȚILOR

Vă înaintăm, alăturat, Raportul comun asupra propunerii legislative pentru modificarea şi completarea Legii nr.273/2006 privind finanţele publice locale, trimis Comisiei pentru administraţie publică şi amenajarea teritoriului şi Comisiei pentru buget, finanțe și bănci, pentru dezbatere în fond, cu adresa nr. Plx. 298 din 10 iunie 2014.
PREŞEDINTE,




PREȘEDINTE,

       Marin ALMĂJANU



Viorel ȘTEFAN

RAPORT COMUN
asupra propunerii legislative  pentru modificarea şi completarea Legii nr.273/2006 privind finanţele publice locale 
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia pentru buget, finanțe și bănci au fost sesizate, spre dezbatere în fond, în procedură obișnuită, cu propunerea legislativă  pentru modificarea şi completarea Legii nr.273/2006 privind finanţele publice locale, trimisă cu adresa nr.Plx. 298 din 10 iunie 2014 şi înregistrată cu nr.4c-6/213 din 11 iunie 2014, respectiv cu nr.4c-2/363 din 11 iunie 2014. 

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea legislativă în ședința din 2 iunie 2014.

Consiliul Legislativ a avizat favorabil propunerea legislativă , conform avizului nr.1442 din 12.12.2013.
Guvernul nu susține adoptarea inițiativei legislative, conform punctului de vedere nr.285 din 25 februarie 2014.
Comisia juridică de disciplină și imunități a avizat negativ propunerea legislativă, conform avizului nr.PL.x 298 din 17 iunie 2014.
Iniţiativa legislativă are ca obiect de reglementare modificarea şi completarea Legii nr.273/2006 privind finanţele publice locale, cu modificările și completările ulterioare, în sensul reglementării constituirii la nivelul bugetului consiliului județean a unui fond pentru creditarea comunităților locale care au nevoie de contribuții la co-finanțarea proiectelor europene eligibile.
Resursele financiare necesare constituirii fondului menționat se propun a proveni din cota de 11,25% din impozitul pe venit ce revine bugetului județului, din aceasta urmând a se stabili o sumă lunară care să fie prevăzută în proiectul de buget al județului pentru anul următor.
În conformitate cu prevederile art.61 și art.63 din Regulamentul Camerei Deputaţilor, republicat, cu modificările și completările ulterioare, comisiile au examinat propunerea legislativă în ședințe separate în data de 17 septembrie 2014.


La dezbaterile care au avut loc a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Gyorgy Attila - secretar de stat în cadrul Ministerului Finanțelor Publice.


Din numărul total de 24 membri ai Comisiei pentru administraţie publică şi amenajarea teritoriului au participat la dezbateri 20 deputaţi.

Din numărul total de 35 membri ai Comisiei pentru buget, finanțe și bănci au participat la dezbateri 31 deputaţi.

În urma examinării inițiativei legislative şi a opiniilor exprimate de către membrii Comisiilor, s-a hotărât cu majoritate de voturi  respingerea  propunerii legislative  pentru modificarea şi completarea Legii nr.273/2006 privind finanţele publice locale, deoarece dispozițiile art.33 alin.(3) din Legea nr.273/2006 reglementează, la nivelul unităților/subdiviziunilor administrativ teritoriale, a sumelor care se prevăd pentru susținerea proiectelor de infrastructură care necesită co-finanțare locală.

În raport de obiectul şi conţinutul reglementării, propunerea legislativă face parte din categoria legilor ordinare.

            
    PREŞEDINTE,



   
  PREŞEDINTE, 



Marin ALMĂJANU

        
          Viorel ȘTEFAN


      SECRETAR,




     SECRETAR,


Constantin AVRAM   



Mihai Aurel DONȚU


Sef serviciu, Georgiana Ene

Consilier parlamentar, Nicoleta Toma




Consilier parlamentar, Vasilica Popa

PAGE  
3

